Nr.................../................

**REFERAT DE APROBARE**

*pentru* *modificarea și completarea* *Ordinului ministrului mediului, apelor și pădurilor nr. 1124/2019 pentru aprobarea modelului şi conţinutului formularelor "Decizie privind recuperarea sumelor acordate cu titlu de finanţare din Fondul pentru mediu" şi "Decizie privind recuperarea sumelor acordate cu titlu de finanţare din Fondul pentru mediu, ce constituie ajutor de stat/de minimis"*

Prezentul referat de aprobare este elaborat în conformitate cu prevederile
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin pentru modificarea și completarea *Ordinului ministrului mediului, apelor și pădurilor nr. 1124/2019 pentru aprobarea modelului şi conţinutului formularelor "Decizie privind recuperarea sumelor acordate cu titlu de finanţare din Fondul pentru mediu" şi "Decizie privind recuperarea sumelor acordate cu titlu de finanţare din Fondul pentru mediu, ce constituie ajutor de stat/de minimis".*

Proiectul de ordin a fost elaborat ținând cont de prevederile art.9 alin. (1) lit. l), art. 11 alin. (2^2), (4) şi art. 12 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, ale art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, ale art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările și completările ulterioare.

Precizăm că prevederea art.9 alin. (1) lit. l) din Ordonanţa de urgenţă a Guvernului nr. 196/2005 privind Fondul pentru mediu, a fost reformulată prin Legea nr.175/2023 privind aprobarea Ordonanţei de urgenţă a Guvernului nr. 125/2022 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu, astfel:*”sumele încasate din restituirea finanţărilor sau a altor sume acordate/virate/decontate şi accesoriile aferente acestora*”

**Baza legală a proiectului de ordin supus aprobării o constituie** prevederile art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform cărora ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului”.*

**Rațiunea juridică a** **proiectului de ordin supus aprobării**este determinată de necesitatea completării cadrului legal pentru recuperarea de către Administrația Fondului pentru Mediu a sumelor acordate/virate/decontate din Fondul pentru mediu, având în vedere faptul că aceasta derulează și proiecte/programe în care partenerii contractuali sunt dealerii, instalatorii, comercianții, alte persoane care participă în procesul de implementare a proiectelor/programelor și care au anumite obligații față de Administrația Fondului pentru Mediu. Astfel, pe parcursul procesului de implementare a proiectelor/programelor, acești participanți pot încălca obligațiile contractuale sau pot încasa în mod necuvenit sume de bani în numele beneficiarilor finanțării. În scopul asigurării recuperării acestor sume de bani acordate/virate/decontate în situațiile menționate anterior, este necesară modificarea ordinului ministrului mediului, apelor și pădurilornr.1124/2019, în sensul completării cu o anexă nouă, anexa nr. 3, ce cuprinde modelul și conținutul formularului *"Decizie privind recuperarea sumelor acordate/virate/decontate din Fondul pentru mediu”.*

 Pentru motivele invocate, vă rugăm să aprobați emiterea Ordinului *pentru modificarea și completarea Ordinului ministrului mediului, apelor și pădurilor nr. 1124/2019 pentru aprobarea modelului şi conţinutului formularelor "Decizie privind recuperarea sumelor acordate cu titlu de finanţare din Fondul pentru mediu" şi "Decizie privind recuperarea sumelor acordate cu titlu de finanţare din Fondul pentru mediu, ce constituie ajutor de stat/de minimis".*

**PREȘEDINTE,**

**Laurențiu Adrian NECULAESCU**

Șef Serviciu

Andreea COMAN

Întocmit,

Emilia Pavel